ZAPISNIK
sa 12. sjednice Vijeća Mjesnog odbora „August Šenoa“ održane 28. travnja 2022. (četvrtak) u 18 sati u prostorijama MO „August  Šenoa“, Pavla Hatza 8
Prisustvovali članovi vijeća MO: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Zapisnik s 11. sjednice prihvatilo je četvoro od petoro vijećnika.
				
DNEVNI RED
1. Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva (uređenje Stomatološkog fakulteta u Gundulićevoj ulici) 
      2.  Prijedlog odluke o izradi izmjena i dopuna Urbanističkog plana uređenja Slobodne  carinske zone Jankomir
      3.   Prijedlog odluke o izmjenama i dopunama Odluke o davanju u zakup i na drugo  korištenje površine javne namjene
      4. Pitanja i prijedlozi 

Ad. 1 Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska -Preradovićev trg-Varšavska-Gundulićeva 
Vijećnici su potvrdili da su pročitali nacrt prijedloga ove Odluke i njegova obrazloženja i u razgovoru se složili da u projektu, jednako u dijelu koji se odnosi na Stomatološki  fakutet kao i prohodnosti unutar navedenog bloka, treba prvenstveno paziti na očuvanje ove vrijedne povijesne gradske cjeline. I da sve što će se poduzimati na tom području bude temeljito proučeno i projektirano tako da prostor bude očuvan. Vijeće MO donosi

Z A K L J U Č A K
o Nacrtu prijedloga Odluke o izradi izmjena i dopuna Detaljnog plana uređenja Ilica –Preobraženska - Preradovićev trg – Varšavska - Gundulićeva
1. Vijeće Mjesnog odbora „August Šenoa“ daje pozitivno mišljenje o Nacrtu Prijedloga  Odluke o izradi izmjena i dopuna Detaljnog plana uređenja Ilica – Preobraženska - Preradovićev trg – Varšavska - Gundulićeva.

2. Ovaj se zaključak dostavlja Vijeću Gradske četvrti Donji grad.


Ad. 2 Prijedlog odluke o izradi izmjena i dopuna Urbanističkog plana uređenja Slobodne  carinske zone Jankomir

Mišljenje vijećnika MO August Šenoa je da o navedenom prijedlogu trebaju odlučivati vijećnici MO-a i Vijeće gradske četvrti na području na kojem se nalazi Slobodna carinska zona Jankomir. Unaprijed se s njom slažu. Vijeće MO donosi

Z A K L J U Č A K
o Prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir

l. Vijeće Mjesnog odbora „August Šenoa“ suzdražalo se od davanja mišljenja o Prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir, obzirom da nema dovoljno informacija o temi i navedeno se ne nalazi na području Mjesnog odbora „August Šenoa“.

3.  Ovaj se zaključak dostavlja Vijeću Gradske četvrti Donji grad.


   Ad.3.   Prijedlog odluke o izmjenama i dopunama Odluke o davanju u zakup i na drugo  korištenje površine javne namjene
Dobro upoznati sa opsežnim tekstom ovoga Prijedloga vijećnici su izrazili suglasnost s predloženim izmjenama i dopunama. Prvenstveno  s tim da će biti osnovana posebna povjerenstva koja će određivati 'stil' manifestacije na pojedinim područjima. I da će ona pokretati i voditi javne natječaje za postizavanje željenih koncepata čime će se poticati kreativnost i kvaliteta izvedbi pojedinih manifestacija (osobito adventskih i uskršnjih). Ali i da će neke lokacije moći biti, prema odluci gradonačenika, uređene bez da se na njima nešto prigodno prodaje ili da su postavljaju ugostiteljski lokali.  Vijeće MO donosi
Z A K L J U Č A K

o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

l. Vijeće Mjesnog odbora „August Šenoa“ daje pozitivno mišljenje o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

1. Ovaj se zaključak dostavlja Vijeću Gradske četvrti Donji grad.





Ad.4 Pitanja i prijedlozi
1. Vijećnike MO August Šenoa zatekla je molba Zdravstvenog učilišta Medical da im se dodijeli još jedna pepeljara i obrazloženje, citat, „koja bi, uz postojeću, stajala na pločniku i tako smanjila mogućnost da čikovi unerede prostor ispred zgrade u Branimirovoj 25“. Sami su naveli da u toj zgradi djeluje nekoliko firmi i hostel, da je u blizini kazalište Vidra i da je, dakle, vrlo prometno pa i što se tiče pušača. Iako ono što je na pločniku doista spada na grad (dakle i MO i VGČ), doista je u najmanju ruku neobično da toliko firmi i hostel koji sigurno stvaraju neki prihod, nisu sami u stanju nabaviti drugu pepeljaru. No, da se ne sitničari, podržano je da im se pepeljara kupi.
                                                              ZAKLJUČAK

                                                         o postavljanju pepeljare 

1. Vijeće Mjesnog odbora „August Šenoa“ je suglasno s postavljanjem pepeljare na 
 lokaciji Branimirova 25 na zamolbu Zdravstvenog učilišta Medical.
1.  Ovaj će zaključak biti dostavljen Zagrebačkom holdingu- podružnica „Čistoća“    
             na daljnje  postupanje.


1. Prema informaciji dobivenoj iz VČDG da postoji određeni višak 'klamerica' za bicikle,  vijećnici su bili preko maila zamoljeni da daju prijedloge gdje bi one na području MO A. Šenoa dobro došle. Dubravka Golubić.Krpan predložila je bilo koji ugao na križanju Šenoine i Petrinjske (jer su nedaleko popularni kafići i restorani pa gosti vežu bicikle gdje stignu), kao i bilo koji ugao na križanju Šenoine i Palmotićeve u čijoj su blizini i srednja škola i visokoškolska ustanova. A Robert Borenić predložio je da se nasuprot MUP-a u Petrinjskoj postavi barem još jedna 'klamerica', jer mnogo biciklista ondje nema gdje zavezati bicikle. Vijeće MO donosi

ZAKLJUČAK

o lokacijama za postavljanje klamerica za bicikle
I. Vijeće Mjesnog odbora „August Šenoa“ predlaže da se klamerice za bicikle postave
– na bilo koji ugao križanja  Šenoine i Petrinjske ulice
– na bilo koji ugao križanja Šenoine i Palmotićeve ulice
– u Petrinjskoj nasuprot MUP-a

II.  Ovaj će zaključak biti dostavljen Vijeću Gradske četvrti Donji grad na daljnje 
                   postupanje.

1. Najvažniji prijedlog ove sjednice, a podražalo ga je četvoro od petoro članova Vijeća MO, jest  da se istraži mogućnost da se u razizemlju s južne strane Umjetničkog paviljona ponovno otvori kavana koja bi bila ne samo okupljalište na jednom od najljepših mjesta u Donjem gradu, nego i odličan prostor za održavanje manjih kulturnih događanja (recitali, koncerti, revije i slično) na otvorenom, što bi bilo zanimljvo i za građane Zagreba i za turiste. Odlučeno je da će se istražiti mogućnost ostvarenja ovoga prijedloga.

Sjednica je završena u 19 sati.
Zapisnik je vodila Sonja Braut-Kazić

KLASA:024-08/22-003/903
URBROJ: 251-13-11-1-22-2
Zagreb, 28. travnja 2022.

